**Felelősségvállalási Nyilatkozat**

a **Vidám Delfin Kft és Utazási Iroda vagy Dallos Sándor egyéni vállalkozó vagy a Felső Tisza Vízitúra Sportegyesület**  által szervezett vízitúrák biztonsági előírásának elfogadásáról:

1. A szervezett vízitúrákra vagy kajak-kenu kölcsönzés igénybevételével önállóan bonyolított vízitúrázásra való bejelentkezés alapfeltétele, hogy a résztvevők a felelősségvállalási nyilatkozatban felsorolt feltételeket maradéktalanul elfogadják. Az elfogadás menete: vízitúrára való bejelentkezéskor vagy sportszerkölcsönzés foglalásakor a felelősségvállalási nyilatkozat felirat előtt elhelyezett üres négyzetbe „pipa” szimbólum, elhelyezése kattintással, mely a nyilatkozatban szereplő feltételek elfogadását jelenti. Ennek hiányában a foglalási rendszer nem engedi tovább a jelentkezőt a foglalás folyamatában. A bejelentkező köteles a programokra jelentkező összes résztvevő részére a felelősségvállalási nyilatkozatot eljuttatni és annak tartalmát elfogadtatni.
2. A részvételi feltételek ismeretében kijelentem továbbá, hogy a részvételre vonatkozó feltételeknek maradéktalanul megfelelek, az ott rögzített előírásokat a túra során betartom. Tudomásul veszem, hogy a jelen pontban tett nyilatkozatom esetleges valótlanságával összefüggésben minden felelősség kizárólagosan engem terhel.
3. Kijelentem továbbá, hogy a részvételi feltételek megsértéséből eredő esetlegeskárokért a felelősség kizárólagosan engem terhel.
4. Kijelentem, hogy a teljes körű kártérítési felelősséget vállalok a túra során, vagy azzal összefüggésben, a túrához részemre használatra átadott eszközökben, felszerelésekben a használat folytán keletkezett hibákért, hiányosságokért vagy károkért.
5. Kijelentem továbbá, hogy a túrán saját felelősségemre és kockázatomra veszek részt.

**A programokon való részvétel feltételei:**

* Az eszközök használatával kapcsolatosan, vagy a túra során történt balesetekért a Vidám Delfin Kft-ét és Utazási Irodát felelősség nem terheli.
* Alkohol, drog és egyéb tudatmódosító szerek befolyása alatt állók a túrán nem vehetnek részt. A megfelelő fizikai és pszichés állapot nyilvánvaló hiányában a jelentkező a túra során nem vehet részt, jelentkezését a túravezető visszautasítja. Ilyen esetben történő programból való kimaradás esetén költség visszatérítés nem igényelhető!
* A túra útvonala során bárminemű élő és/vagy élettelen természeti érték gyűjtése szigorúan Tilos! Fokozottan ügyelni kell a terület tisztaságára és arra, hogy a természeti értékekben ne keletkezzen kár. A keletkezett szemetet össze kell gyűjteni és úgy tárolni, hogy az a környezetet ne szennyezze.
* Amennyiben a résztvevőnek felróható okból a túra alatt a résztvevő személy vagy az általa használt eszköz mentése válik szükségesség, annak a költségét a résztvevő viseli.
* Az eszközökkel kapcsolatban valamennyi károkozásért a résztvevőket személyes, ennek megállapíthatósága hiányában egyetemleges felelősség terheli.
* A túra résztvevői a túra előtt kötelesek meghallgatni a túravezető oktatását, valamint tájékoztatását a balesetmegelőzési és biztonsági szabályokról. Ellenkező esteben a túráról kizárhatók.
* A résztvevők kötelesek betartani a túravezető utasításait, ezenkívül a túra folyamán egymástól látótávolságban kell maradniuk.
* A résztvevők bármilyen értéktárgyat, vagy használati eszközt (pl.: telefon, fényképezőgép) csak saját felelősségükre hozhatnak a túrára. Azok elvesztéséből, megrongálódásából vagy megsemmisüléséből eredő károkért a Vidám Delfin Kft-t és Utazási Irodát felelősség nem terheli.
* A vízitúrán csak jó fizikai állapotban lévő, az önmentés képességével rendelkező, jól úszó személy vehet részt.
* Vízitúránkon valamennyi résztvevőt mentőmellénnyel kell ellátni. Ezeket a túra során 14 év alatti személynek kötelező viselni, 14 év fölötti személy ennek viselését csak saját elhatározásából mellőzheti, a szervezőket ezen döntés nem terheli.
* A folyón közlekedni napkeltétől napnyugtáig, jó látási viszonyok között szabad, szigorúan tilos napnyugta után a vízen tartózkodni.
* A csoport köteles együtt haladni a biztonságos követési távolság betartásával.
* A résztvevők a vízitúra teljes időtartama alatt kötelesek a vízi és közúti közlekedési szabályokat betartani.
* A túrákon fénykép- és videófelvételek készülhetnek, melyeket a programoknépszerűsítésére a Vidám Delfin Kft és Utazási Iroda a honlapján felhasználhatja. Amennyiben a túrán a résztvevőknek kifogása van az ellen, hogy róla felvételek készültjenek, azt kérjük, írásban, a túra megkezdése előtt jelezni szíveskedjék. Előzetes jelzés hiányában a résztvevők fénykép-és videófelvételek készítéséhez történő hozzájárulását megadottnak tekintjük.
* Kormányosként részt vevő vendégeink az érvényben lévő jogi szabályozás alapján az általuk vezetett hajóért felelősséggel tartoznak.
* A hajózási Szabályzat rendelkezik arról is, hogy a vízijármű vezetője (kormányos) nem fogyaszthat alkoholt (null tolerancia!). A túravezető nem ellenőrzi a kormányos jogosultságát, azonban megtagadhatja olyan jelentkezők részvételét a túrán, akikről a helyszínen kiderül, hogy nyilvánvalóan nem felelnek meg a biztonságos vízi közlekedés feltételeinek.